ตลท.สั่ง TRITN – EFORL แจง Trading Alert หลังราคาพุ่งกระฉูด!
ตลท.สั่ง TRITN – EFORL แจง Trading Alert List หลัง TRITN ราคาพุ่ง 16% และ EFORL ราคาพุ่ง 12.50%
5 ส.ค. 2564

ผู้สื่อข่าวรายงานว่า ตลาดหลักทรัพย์แห่งประเทศไทย (ตลท.) ประกาศให้ บริษัท ไทรทัน โฮลดิ้ง จำกัด (มหาชน)หรือ TRITN และ บริษัท อี ฟอร์ แอล เอม จำกัด (มหาชน) หรือ EFORL เป็นหลักทรัพย์ที่มีระดับราคาและปริมาณการซื้อขายเปลี่ยนแปลงไปมากจากช่วงก่อนหน้า และอยู่ระหว่างบริษัทชี้แจงข้อมูล (Trading Alert List)
โดยวันนี้ (5 ส.ค. 2564) ราคาหุ้น TRITN ปิดตลาดที่ระดับ 0.29 บาท ปรับตัวขึ้น 0.04 บาท หรือ 16.00% ด้วยมูลค่าการซื้อขาย 207.93 ล้านบาท ขณะที่ EFORL ปิดตลาดที่ระดับ 0.18 บาท ปรับตัวขึ้น 0.02 บาท หรือ 12.50% ด้วยมูลค่าการซื้อขาย 362.16 ล้านบาท
 